THANA คาดหากรถไฟฟ้าเปิดครบ 6 สายดันโครงการโตไม่ต่ำกว่า 20%
THANA คาดหากรถไฟฟ้าเปิดครบ 6 สายดันโครงการโตไม่ต่ำกว่า 20%
9 ก.ค. 2558

นายสุทธิรักษ์ เสถียรภาพอยุทธ์ กรรมการผู้จัดการ บริษัท ธนาสิริ กรุ๊ป จำกัด (มหาชน) หรือ THANA เปิดเผยว่า บริษัทเป็นผู้เชี่ยวชาญในการทำตลาดบ้านจัดสรรในพื้นที่จังหวัดนนทบุรี เล็งเห็นช่องทางการตลาดและความต้องการที่อยู่อาศัยที่มีอยู่จริง (Real Demand) จึงได้เตรียมความพร้อมของโครงการที่กำลังพัฒนาให้รองรับกับความต้องการที่อยู่อาศัยใหม่ดังกล่าว
โดยบริษัทมีโครงการที่อยู่ระหว่างการพัฒนาและพร้อมขายในโซนดังกล่าวทั้งสิ้น 6 โครงการ ในโซนราชพฤกษ์ ยังมีที่ดินที่รอการพัฒนาอยู่ในโซนนี้อีกหลายแปลง
ทั้งนี้ มองว่าภายหลังจากการทดลองเปิดใช้บริการรถไฟฟ้าสายสีม่วง (บางซื่อ- บางใหญ่)ในช่วงปลายปี 2558 และจะเปิดให้บริการอย่างเป็นทางการในปี 59 จะช่วยผลักดันให้ตลาดที่อยู่อาศัยตลอดแนวเส้นทางมีการขยายตัวมากขึ้น โดยเฉพาะอย่างยิ่งหลังเปิดให้บริการอย่างเป็นทางการ คาดว่าจะช่วยผลักดันตลาดให้เติบโตไม่ต่ำกว่า 20%